**РАЗДЕЛ V. ТЕХНИЧЕСКА СПЕЦИФИКАЦИЯ**

**В ОБЩЕСТВЕНА ПОРЪЧКА ПО РЕДА НА ГЛАВА ДВАДЕСЕТ И ШЕСТА ОТ ЗАКОНА ЗА ОБЩЕСТВЕНИТЕ ПОРЪЧКИ – ПУБЛИКУВАНЕ НА ОБЯВА ЗА СЪБИРАНЕ НА ОФЕРТИ, ВЪВ ВРЪЗКА С ЧЛ. 20, АЛ. 3, Т. 2, ОТ ЗАКОНА ЗА ОБЩЕСТВЕНИТЕ ПОРЪЧКИ С ПРЕДМЕТ:**

**„Упражняване на независим строителен надзор по време на строителството за обект: „Реконструкция и рехабилитация на улична мрежа в с. Гара Елин Пелин, Община Елин Пелин", осъществяван по ПРСР 2014-2020”**

|  |
| --- |
| **ВАЖНО !!!**  **В изпълнение на разпоредбата на чл. 48 ал.2 от ЗОП да се счита добавено „или еквивалентно/и“ навсякъде, където в документацията или техническата спецификация по настоящата поръчка са посочени стандарт, спецификация, техническа оценка или техническо одобрение, както и когато са посочени модел, източник, процес, търговска марка, патент, тип, произход или производство.** |

**1. ПРЕДМЕТ И ЦЕЛ НА ПОРЪЧКАТА. ОПИСАНИЕ НА СТРОИТЕЛНО – МОНТАЖНИТЕ РАБОТИ (СМР) НА ОБЕКТА, ОТНОСНО КОЙТО ЩЕ СЕ ОСЪЩЕСТВЯВА СТРОИТЕЛЕН НАДЗОР.**

**1.1.** **Предмет на обществената поръчка.**

Предмет на настоящата обществена поръчка е предоставяне на услуги по упражняване на строителен надзор по смисъла на чл. 166, ал. 1 от ЗУТ, при изпълнение на строително-монтажни работи на обект „Реконструкция и рехабилитация на улична мрежа в с. Гара Елин Пелин, Община Елин Пелин", осъществяван по ПРСР 2014-2020”.

**1.2.** **Целта на обществената поръчка** е избор на изпълнител, който да упражнява строителен надзор при извършване на предвидените в инвестиционния проект строително – монтажните работи.

**1.3. Описание на строително – монтажните работи (СМР) на обекта, относно който ще се осъществява строителен надзор.**

**ОПИСАНИЕ НА СЪЩЕСТВУВАЩО ПОЛОЖЕНИЕ**

**Съществуващо положение ул. Синанец**

1. Данни за съществуващата улица

Начало: Началото на обекта е при км 0+000, което съвпада с кръстовище с ул. Марица-при ОТ85.

Край: Края на обекта е при км 0+900 съвпадащ кръстовище при ул. 1-ви май-при ОТ77. Изпълнението на проекта се базира на изходната информация към момента, а именно:

а) Ситуация и Надлъжен профил - Улицата се намира в равнинен терен. Проектната и скорост е 50км/ч. Съществуващата ситуация е с циркулярни криви и циркулярни криви рекордирани с преходни криви - клотоиди.

б) Габарит - Съществуващия габарит на улицата е като следва:

- от км 0+000 до км 0+900 ширината на настилката с два тротоара вариращи от 1,5 до 3,5 м.

в) Кръстовища - в участъка има 12бр. пресичания с улици с различна настилка:

г) Отводняване - отводняването на улицата е незадоволително. Осъществява се чрез дъждоприемни шахти, които на места са запушени или са по-високи от нивото на настилката, което не позволява отвеждането на водите бързо от пътното платно Напречната и надлъжна равност също не отговарят на НПП и са предпоставка за събиране на вода по пътното платно. Пътните платна са ограничени от бетонови бордюри. Бордюрите са амортизирани и нямат видимост.

2. Състояние на пътната настилка

Настилката в участъка е асфалтобетонова като общото състоянието на настилката е незадоволително Не са добре оформени напречните наклони в права и в хоризонталните криви. По повърхността на настилката се наблюдават мрежовидни пукнатини, единични пукнатини, пукнатини по ръба, дупки, кръпки, ускорено износване.

**Съществуващо положение ул. Кирил и Методий**

1. Данни за съществуващата улица

Начало: Началото на обекта е при км 0+000, което съвпада с кръстовище с ул. Марица (ул. Лесновска по действащ Регулационен план) - на 83м преди ОТ75.

Край: Края на обекта е при км 1+400 съвпадащ кръстовище при ул. 1-ви май - при ОТ64.

Изпълнението на проекта се базира на изходната информация към момента, а именно:

а) Ситуация и Надлъжен профил - Улицата се намира в равнинен терен. Проектната и скорост е 50км/ч Съществуващата ситуация е с циркулярни криви и циркулярни криви рекордирани с преходни криви - клотоиди.

б) Габарит - Съществуващия габарит на улицата е 6м и два тротоара вариращи от 1,5 до 3,5 м.

в) Кръстовища - в участъка има 19бр. пресичания с улици с различна настилка:

г) Отводняване - отводняването на улицата е незадоволително. Осъществява се чрез дъждоприемни шахти, които на места са запушени или са по-високи от нивото на настилката, което не позволява отвеждането на водите бързо от пътното платно Напречната и надлъжна равност също не отговарят на НПП и са предпоставка за събиране на вода по пътното платно. Пътното платно е ограничено от бетонови бордюри. Бордюрите са амортизирани и нямат видимост.

2. Състояние на пътната настилка

Настилката в участъка е асфалтобетонова като общото състоянието на настилката е незадоволително. Не са добре оформени напречните наклони в права и в хоризонталните криви. По повърхността на настилката се наблюдават мрежовидни пукнатини, единични пукнатини, пукнатини по ръба, дупки, кръпки, ускорено износване.

**ТЕХНИЧЕСКИ ПОКАЗАТЕЛИ:**

**Пътна - ул. Синанец в с. Гара Елин Пели**

1. Новото проектно решение е разработено при следните данни:

*1.1.1 Основни данни:*

■ терен - равнинен

■ проектна скорост -Vnp=50km/h

■ категория на обекта - IV

■ клас на улицата - IV клас

■ проектен експлоатационен период-10г

*1.1.2 Ситуация и габарит:*

* Ситуация

Оста на проектното решение е в средата на настилката, при максимално запазване на съществуващите елементи. Тя е решена с прави, чупки, циркулярни криви и преходни криви, като са спазени изискванията на техническото задание и НАРЕДБА № РД-02-20-2 от 20 декември 2017 г. за планиране и проектиране на комуникационно-транспортната система на урбанизираните територии.

Проектирани са 6 чупки и 2 броя хоризонтални криви с радиуси от 250 м до 500м, като не са допуснати намалявания на радиусите на съществуващите криви.

* Габарит

Проектният габарит е съобразен със съществуващия габарит.

- от км 0+000 до км 0+900 ширината на настилката е 6м.

*1.1.3 Нивелетно решение*

Нивелетата е проектирана с прави и кубични параболи. Проектните елементи за целия участък отговарят на нормите за проектна скорост Vnp.=50km/h. Нивелетно решение е съобразено със съществуващите входове и зауствания.

Нивелетата е занулена в началото и края на обекта.

*1.1.4 Напречни наклони*

Пътния участък е проектиран с напречни наклони както следва:

- В права двустранен 2.5%

- В крива двустранен 2.5%

*1.1.5 Избор типа на конструкцията и участъците на приложението и.*

Предвид състоянието на настилката се предлагат следните ремонтни работи.

Съгласно техническото задание се предвижда настилка да се изгради със следната конструкция:

|  |  |
| --- | --- |
| плътен асфалтобетон | Е1 = 1200 MPa - h=4cм |
| неплътен асфалтобетон | Е2 = 1000 MPa - h=6см |
| трошен камък | Е4 = 350 MPa -h=35см |

Обща дебелина на конструкцията h0=45см

**Пътна - ул. Кирил и Методий в с. Гара Елин Пели**

1. Новото проектно решение е разработено при следните данни:

*1.1 Основни данни:*

■ терен -равнинен

■ проектна скорост -Vnp=50km/h

■ категория на обекта - IV

■ клас на улицата - IV клас

■ проектен експлоатационен период-10г

*1.2 Ситуация и габарит:*

* Ситуация

Оста на проектното решение е в средата на настилката, при максимално запазване на съществуващите елементи. Тя е решена с прави, чупки, циркулярни криви и преходни криви, като са спазени изискванията на техническото задание и НАРЕДБА № РД-02-20-2 от 20 декември 2017 г. за планиране и проектиране на комуникационно-транспортната система на урбанизираните територии.

По изискване на Възложителя за начален километраж се възприема съществуващото развито трасе на улицата от кръстовището с ул. Марица (старо име-ул. Лесновска по действащ Регулационен план), което е на 83м от ОТ75. В тази зона от 83м проектното решение изцяло се съобразява със съществуващото ситуационно положение на улицата.

Проектирани са 7 чупки и 2 броя хоризонтални криви с радиуси от 5 м до 200м, като не са допуснати намалявания на радиусите на съществуващите криви.

* Габарит

Проектният габарит е съобразен със съществуващия с ширината на настилката 6м.

*1.3 Нивелетно решение*

Нивелетата е проектирана с прави и кубични параболи. Проектните елементи за целия участък отговарят на нормите за проектна скорост Vnp.=50km/h. Нивелетно решение е съобразено със съществуващите входове и зауствания.

*1.4 Напречни наклони*

Пътния участък е проектиран с напречни наклони както следва:

- В права двустранен 2.5%

- В крива двустранен 2.5%

*1.5 Избор типа на конструкцията и участъците на приложението и.*

Предвид състоянието на настилката се предлагат следните ремонтни работи.

Съгласно техническото задание се предвижда настилка да се изгради със следната конструкция:

|  |  |
| --- | --- |
| плътен асфалтобетон | Е1 = 1200 MPa - h=4cм |
| неплътен асфалтобетон | Е2 = 1000 MPa - h=6см |
| трошен камък | Е4 = 350 MPa -h=35см |

Обща дебелина на конструкцията h0=45см

**2. ВИДОВЕ ДЕЙНОСТИ В ОБХВАТА НА ПОРЪЧКАТА**

**Предметът на възлаганата услуга** включва упражняване на строителен надзор по време на строителството, съгласно чл. 166, ал. 1, т. 1 от ЗУТ вкл. внасяне на искане пред ДНСК за сформиране на държавно приемателна комисия за издаване на разрешение за ползване, в следния задължителен обхват, регламентиран в чл. 168, ал. 1 от ЗУТ:

* законосъобразно започване на строежа;
* пълнота и правилно съставяне на актовете и протоколите по време на строителството;
* изпълнение на строителените обекти съобразно одобрените инвестиционни проекти и изискванията за изпълнение на строежа, съгласно нормативните актове и техническите спецификации за пожарна безопасност, опазване на околната среда по време на строителството;
* спазване на изискванията за здравословни и безопасни условия на труд в строителството;
* качество на влаганите строителни материали и изделия и съответствието им с нормите за безопасност;
* недопускане на увреждане на трети лица и имоти вследствие на строителството;
* оценката за достъпност на строежа от лица с увреждания;
* годност на строежа за въвеждане в експлоатация;
* **Изготвяне и подписване на всички актове и протоколи по време на строителството**, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3/31.07.2003г. за съставяне на актове и протоколи по време на строителството;
* **Откриване на строителната площадка и определяне на строителната линия и ниво за съответния строителен обект**, в присъствието на лицата по чл. 223, ал. 2 от ЗУТ, при съставяне на необходимия за това протокол по Наредба №3 от 2003г. за съставяне на актове и протоколи по време на строителството;
* **Заверка на Заповедната книга на съответния строителен обект** и писмено уведомяване в 7-дневен срок от заверката, компетентните органи в общинска администрация, РДНСК, РСПБС, Инспекция по труда;
* **Изпълняване функциите на координатор по безопасност и здраве** за етапа на строителството съгласно чл.5, ал.3 от Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.
* **При необходимост предоставяне пред Възложителя на междинни отчети и окончателен такъв** за извършения строителен надзор по време на изпълнение на строително – монтажните работи.
* **Изготвяне на Окончателни доклади за съответните строителни обекти**, съгласно чл.168, ал.6 от ЗУТ, за издаване на Разрешение за ползване, включително всички технически паспорти и приложенията към тях, съгласно Наредба № 5 от 2006 г. за техническите паспорти на строежите.
* **Внасяне на съответните Окончателни доклади** в Общинската администрация в 14 дневен срок след приключване на СМР и предаване на стоежа от строителя с акт обр.15.
* **Упражняване на строителен надзор по време на отстраняване на проявени скрити дефекти** през гаранционните срокове за срок до изтичането на 30 (тридесет) дни след датата на последния гаранционен срок за изпълнените СМР и съоръжения за строежа.

**2.1. Предмет на договора**

**1.** Изпълнение на консултантски услуги по упражняване на строителен надзор по време на строителството, на обекта/строежа, съгласно чл. 166, ал. 1, т. 1 и т. 2 и чл. 168 от ЗУТ в обем и обхват съгласно изискванията на ЗУТ и съответните подзаконови нормативни актове, вкл. осъществяване на контрол относно пълнота и правилно съставяне на актове и протоколи по време на строителството, съгласно Наредба №3/2003 г. за съставяне на актове и протоколи по време на строителството.

**2.** Изготвяне на окончателен доклад до възложителя, съгласно чл. 168, ал. 6 от ЗУТ, след приключване на строителните и монтажни работи за обекта/строежа, за който изпълнителят е упражнил строителен надзор по време на строителството;

***Окончателният доклад*** трябва да бъде съставен на български език, подписан и подпечатан от лицето, упражняващо строителен надзор и от всички квалифицирани специалисти, определени за надзор на строежа по съответните части. Окончателният доклад се предава на Възложителя в 4 (четири) оригинала и в 2 (два) екземпляра на електронен носител.

**3.** Съставяне на технически паспорт на обекта/строежа, за който е упражнил строителен надзор по време на строителството, съгласно чл. 176б, ал. 2 от ЗУТ и в обхвата, посочен в чл. 4 от НАРЕДБА № 5 от 28.12.2006 г. за техническите паспорти на строежите, издадена от МРРБ (обн., ДВ, бр. 7/2007 г.).

***Техническият паспорт*** се съставя по реда на Наредба №5 от 2006 г. за техническите паспорти на строежите в необходимия обхват и съдържание.

***Техническият паспорт*** се предава на възложителя на хартиен носител в 4 (четири) екземпляра, всеки от които е придружен с електронен носител във формат .pdf или еквивалент, съответстващ на хартиения. Електронното копие се представя на CD/DVD носител.

Дейностите в обхвата на поръчката ще бъдат осъществявани относно строителен обект, собственост на Община Елин Пелин

Изпълнителят извършва надзор по време на строителството върху всички видове СМР, които се изпълняват от строителя на обектита, в съответствие със законовите правомощия и задължения на изпълнителя като лице, упражняващо строителен надзор на строеж.

**2.2. Конкретните отговорности на Изпълнителя:**

Изпълнителят носи отговорност за дейностите и задълженията му като участник в инвестиционния процес, регламентирани в чл. 166 и чл. 168 от ЗУТ, както и за тези произтичащи от чл. 178 от ЗУТ. Строителният надзор се изпълнява в задължителния обхват съобразно изискванията на ЗУТ, изискванията на Наредба №2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3/31.07.2003 г. за съставяне на актове и протоколи по време на строителството, с отчитане на изискванията на Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България; ДВ, бр. 14 от 2015 г.

**Обхват на услугата** упражняване на строителен надзор при изпълнението на СМР на обекта.

Изпълнителят извършва надзор по време на строителството върху всички видове СМР, които се изпълняват от строителя на обекта, в съответствие със законовите правомощия и задължения на изпълнителя като лице, упражняващо строителен надзор на строеж.

**В съответствие с изискванията на Наредба № 3/31.07.2003 г. за съставяне на актове и протоколи по време на строителството, Изпълнителят следва да:**

* Участва в съставяне на Протокол обр.1 за предаване и приемане на одобрения инвестиционен проект и влязлото в сила разрешение на строеж за изпълнение на строежа;
* Съставя Протокол Обр. 2 за откриване на строителна площадка и определяне на строителна линия и ниво на строежа, при влязло в сила разрешение за строеж.
* В 3 (три) дневен срок от съставянето на този протокол заверява Заповедна книга на строежа, а в 7 (седем) дневен срок от заверката уведомява писмено общината, специализираните контролни органи и Регионалната дирекция за национален строителен контрол (РДНСК) за заверената заповедна книга;
* Подписва всички актове и протоколи по време на строителството, които се съставят по реда на действащото законодателство, за които е оправомощен да бъде съставител, или лице извършило проверка, или лице в присъствието на което е съставен документът.
* Съставя и организира подаването от името на Възложителя на всички необходими документи, искания, заявления и др. документи пред компетентните органи, с оглед осъществяване на инвестиционния процес без прекъсване;

**Съгласно чл. 168 от Закона за устройство на територията (ЗУТ), Изпълнителят носи отговорност за:**

* Законосъобразно започване на строежа;
* Осъществяване на контрол относно пълнотата и правилно съставяне на актовете и протоколите по време на строителството;
* Спиране на строежи, които се изпълняват при условията на чл.224, ал.1 и чл.225, ал.2 от ЗУТ и в нарушение на изискванията на чл.169, ал.1 и ал.3 ЗУТ;
* Осъществяване на контрол относно спазване на изискванията за здравословни и безопасни условия на труд в строителството;
* Недопускане на увреждане на трети лица и имоти вследствие на строителството;
* Да изготви и представи на Възложителя Окончателен доклад по смисъла на чл. 168, ал. 6 от ЗУТ, след приключване на строително-монтажните работи;

**В изпълнение на своите задължения Изпълнителят:**

* Следва да упражнява непрекъснат ежедневен строителен надзор по време на строителството при извършването на СМР, съгласно одобрените инвестиционни проекти и изискванията на чл.166, ал.1, т.1 и т.2 и чл.168 ЗУТ и съответните подзаконови нормативни актове, вкл. осъществяване на контрол относно пълнота и правилно съставяне на актове и протоколи по време на строителството, съгласно Наредба №3/31.07.2003 г. за съставяне на актове и протоколи по време на строителството;
* Следва да завери заповедната книга на строежа и да уведоми в 7-дневен срок от заверката Общината, специализираните контролни органи и Регионалната дирекция за национален строителен контрол (РДНСК);
* Следва да извършва проверки на изпълнените СМР по количества и цени, и подписване на протоколи за приемане на изпълнените СМР, изготвени от Изпълнителя;
* Следва да упражнява функциите на координатор по безопасност и здраве, на основание чл.5, ал.1 и ал.3, т.2 от Наредба №2 за минимални изисквания за здравословни и безопасни условия на труд при извършване на СМР за периода от началото на строителството, съобразно издаденото разрешение за строеж до съставянето и подписването на на констативен акт обр.15 за установяване годността за приемане на строежа (без забележки) за строежа;
* Следва да осъществява контрол по опазване на околната среда по време на изпълнение на строително- монтажните дейности, в съответствие със Закона за опазване на околната среда (ЗООС) и Закона за управление на отпадъците и наредбите към тях;
* Следва да осъществява контрол върху съответствието на влаганите материали и продукти, съгласно изискванията на Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България; ДВ, бр. 14 от 2015 г. В тази връзка Извършва контролни проверки по чл. 169б, ал. 2 ЗУТ, на доставените на строежа строителни продукти (вкл. продукти, които представляват система от компоненти), които се влагат в строежа, за да се осигури спазването на изискването на чл. 169а, ал. 1 и на наредбата по чл. 169а, ал. 2 от ЗУТ, вкл. извършва проверки за съответствие на: техническите показатели на доставените строителни продукти с данните в представените от строителя сертификати и протоколи от изпитвания, със заложените в инвестиционния проект във фаза технически проект технически показатели, както и с техническата документация за продуктите от офертата на строителя и от одобрената количествено-стойностна сметка за строежа;
* Носи отговорност за щети, които са нанесени на възложителя и на другите участници в строителството и солидарна отговорност със строителя за щети, причинени от неспазване на техническите правила и нормативи и одобрените проекти. Отговорността по договора за строителен надзор е със срокове, не по-малки от гаранционните срокове в строителството, съгласно чл.168, ал.7 от ЗУТ;
* Осигурява необходимата организация за ефективна надзорна дейност и комуникацията в и на своя екип по отношение законосъобразното започване на строежа, проверките свързани с изпълнението на строежа съобразно одобрените инвестиционни проекти и изискванията по чл. 169, ал. 1, 3 и 4 от ЗУТ;
* По време на изпълнение на строителните работи следва да осигурява ежедневен контрол като осигурява постоянно присъствие на експертите от своя екип по всички проектни части, като се задължава да използва екип от правоспособни физически лица с доказан професионален опит и технически компетентности, необходими за осъществяване на дейностите, свързани с упражняване на строителен надзор. Екипът трябва да отговаря на изискванията на чл. 6, ал. 2, предложение второ от Наредбата за условията и реда за издаване на лицензи на консултанти за оценяване на съответствието на инвестиционните проекти и/или упражняване на строителен надзор;
* Следва да изисква присъствието на авторския надзор по съответните части на одобрения инвестиционен проект на обекта по време на изпълнение на строително-монтажните дейности. Предписанията на проектанта за точното спазване на одобрените проекти, свързани с авторското му право върху тях, се вписват в заповедната книга на строежа и са задължителни за останалите участници в строителството (чл.162, ал.2 и ал.3 ЗУТ).
* Осъществява контрол за своевременното вписване на всички предписания, свързани с изпълнението на строежа, на проектанта и на оправомощените за това лица и специализираните контролни органи, в заповедната книга, която се съхранява на строежа;
* Контролира качеството на извършваните СМР и предотвратява с действията си по компетентност нарушаването на технологичната им последователност, чрез издаването на предписания и заповеди, които вписва в заповедната книга на строежа;
* Подписва всички междинни и окончателни актове и протоколи, издадени по време на строителството и необходими за оценка на качеството, на изпълнените работи;
* При необходимост да изготви оценка за съответствие за преработка на инвестиционния проект по смисъла на чл. 154, ал.5 от ЗУТ;
* Следва да участва при заверката на екзекутивната документация и следи за предоставянето ѝ на съответните органи, при несъществени отклонения от съгласуваните проекти, съгласно чл.175, ал.2 ЗУТ и да носи отговорност за правилното ѝ окомплектоване;
* Следва да предостави за безсрочно съхраняване на органа, издал разрешението за строеж, а в необходимия обем – и на Агенцията по геодезия, картография и кадастър в необходимия обем;
* Следва да следи за своевременното съставяне на всички актове и протоколи, издадени по време на строителството, необходими за оценка на качеството на изпълнение на СМР, и предвидени в Наредба №3/31.07.2003 г. за съставяне на актове и протоколи по време на строителството;
* Следва своевременно да комплектова цялата необходима документация по време на строителния процес – актове, протоколи, изпитвания и измервания, сертификати за вложени материали, декларации за съответствие и др. Своевременно да информира възложителя за липсващи документи, както и оказване на съдействие за тяхното набавяне;
* Следва да осъществява контрол на строителните продукти по чл.169а, ал. 1 от ЗУТ, в това число да взема проби и да получава съответните сертификати и протоколи от сертифицирана лаборатория;
* Следва да участва при съставяне на констативния акт по чл.176, ал.1 от ЗУТ (констативен акт обр.15), с който се удостоверява, че строежът е изпълнен съобразно одобрения инвестиционен проект, заверената екзекутивна документация, изискванията към строежите по чл.169, ал.1 и ал.3 ЗУТ и условията на сключения договор;
* Следва да окаже съдействие на Възложителя, след завършването на строежа, да изготви искане и окомплектова необходимата документация за въвеждането на строежите в експлоатация.
* Следва да изготви технически паспорт на строежа преди въвеждането му в експлоатация по реда на Наредба № 5/28.12.2006 г. за техническите паспорти на строежите в необходимия обхват и съдържание, да го регистрира и предаде на Възложителя в 4 (четири) екземпляра на хартиен носител, всеки от които е придружен с електронен носител във формат “doc“ и „pdf“, съответстващ на хартиения. Електронното копие се представя на CD носител;
* В 15-дневен срок след приключване на строително-монтажните работи и след издаване на всички писмени становища от специализираните контролни органи по законосъобразното изпълнение на строежа и по готовността му за въвеждане в експлоатация, да изготви окончателен доклад до Възложителя, съгласно чл.168, ал.6 от ЗУТ. Докладът се представя на хартиен носител в 4 (четири) оригинални екземпляра, всеки от които е придружен с електронен носител във формат „pdf“ и “doc”, съответстващ на хартиения. Електронното копие на доклада се представя на CD носител (в два екземпляра);
* Следва да допуска осъществяването на инвеститорски контрол от страна на Възложителя на строителството - Община Елин Пелин, в лицето на служители от дирекция/отдел „Устройство на територията”;
* Следва да осигурява необходимите мерки с цел недопускане на увреждане на трети лица и имоти, вследствие на строителството;
* Следва да присъства на всички заседания между участниците в инвестиционния процес, независимо по чие искане или работен план-график се провеждат, като всеки път докладва за основните дейности (видове работи) от строежа, за които до този момент е упражнен текущ строителен надзор по строителството, съставените документи (актове), както и за възникнали проблеми (ако има такива) и съответно необходимите мерки за решаването им;
* Следва да извършва своевременно всички съгласувания и други дейности, необходими за изпълнението на договора, както и да съдейства активно за осигуряването на всички необходими разрешения, становища от специализираните държавни контролни органи, необходими за комплектоване на строителната документация, договорите с експлоатационните дружества за присъединяване към мрежите на техническата инфраструктура, както и получаването на документ от Агенция по геодезия, картография и кадастър, за изпълнение на изискванията по чл.175, ал.5 и чл.54а, ал.2 от Закона за кадастъра и имотния регистър;
* Следва да координира строителния процес, включително контрола по спазването на сроковете за изпълнение на СМР, съгласно договорения график до въвеждането на строежа в експлоатация, както и да изисква становището на Възложителя по възникнал проблем;
* Следва да уведомява при нарушаване на техническите правила и нормативи РДНСК в 3-дневен срок от установяване на нарушението, съгласно чл.168, ал.5 ЗУТ;
* Следва да изпълнява предмета на договора чрез лица, притежаващи съответната професионална квалификация и правоспособност, включени в списъка на правоспособните физически лица, включително координатор по безопасност и здраве, съгласно чл.167, ал.2, т.3 от ЗУТ;
* Взема решения за спиране и пускане на строежа, съгласувано с Възложителя;
* Носи отговорност за щети, които са нанесени на възложителя и на другите участници в строителството и солидарна отговорност със строителя за щети, причинени от неспазване на техническите правила и нормативи и одобрените проекти. Отговорността по договора за строителен надзор е със срокове, не по-малки от гаранционните срокове в строителството, съгласно чл. 168, ал. 7 от ЗУТ.

**2.3. Изискване за представяне на крайния продукт.**

Изпълнителят предоставя на Възложителя:

* Технически паспорт на обекта/строежа, за който е упражнил строителен надзор по време на строителството;
* Окончателен доклад до Възложителя, съгласно изискванията на чл. 168, ал. 6 от ЗУТ, след приключване на строителните и монтажни работи за обекта/строежа, за който изпълнителят е упражнил строителен надзор по време на строителството.

Всички документи се представят на хартиен носител в 4 (четири) екземпляра, всеки от които е придружен с електронен носител във формат „pdf“ и “doc” или екв., съответстващ на хартиения. Електронното копие на докладите се представя на CD носител.

**2.4. Срок за изпълнение на обществената поръчка:**

Договорът, сключен в резултат на тази процедура, влиза в сила от датата на подписването му и приключва с извършването на последното действие, свързано с предоставяне на уговорения резултат или от извършването на последното дължимо плащане - в зависимост от това кое обстоятелство настъпи последно.

Срокът за изпълнение на услугите по упражняване на строителен надзор по време на строителството на обекта, е съобразно срокът, заложен в договор с предмет: „***Реконструкция и рехабилитация на улична мрежа в с. Гара Елин Пелин, Община Елин Пелин", осъществяван по ПРСР 2014-2020 г.“****.* Същият започва да тече от датата на получаване от изпълнителя на уведомление за стартиране изпълнението на услугите и приключва с въвеждането на обекта в експлоатация с издаване на Удостоверение за въвеждане в експлоатация от органа, издал разрешението за строеж и изготвяне и приемане на Технически паспорт на строежа, съгласно Наредба №5 от 28.12.2006 г. за техническите паспорти на строежите.

Отговорността на изпълнителя за извършения строителен надзор е със срокове, не по-малки от гаранционните срокове в строителството, съгласно чл. 168, ал. 7 от ЗУТ и ще продължи съгласно изискванията на Наредба №2/31.07.2003г. за въвеждане в експлоатация на строежите в Република България и минималните гаранционни срокове за извършени строително-монтажни работи, считано от датата на издаване на Удостоверение за въвеждане в експлоатация от органа, издал разрешението за строеж.

**3. ИНФОРМАЦИЯ И ПУБЛИЧНОСТ**

При изпълнението на обществената поръчка, Изпълнителят трябва да предприеме всички необходими мерки за осигуряване на информация и комуникация, с цел публичност на съфинансирането от страна на Европейския земеделски фонд за развитие на селските райони (ЕЗФРСР). При изпълнението на всички дейности по обществената поръчка следва следва да се съблюдава Единен наръчник на бенефициента за прилагане на правилата за информация и комуникация 2014 -2020 г.

Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ, L 227/18 от 31 юли 2014 г.).

**ВАЖНО!!!** Възложителят успоредно с настоящата поръчка е обявил и обществена поръчка за избор на изпълнител, на СМР по проекта. Документацията е достъпна на мястото от профила на купувача, определено за тази поръчка, като част от нея са техническите спецификации, изготвеният инвестиционен проект, издадените разрешения за строеж и количествените сметки.